CELEX: 62005TJ0396
Arbitražinė išlyga
Sutartis dėl miesto pastatų komplekso atnaujinimo projekto
Dalies išmokėtos sumos grąžinimas
Prašymas priteisti iš Komisijos sumokėti likusią sumos dalį
Komisijos priešpriešinis reikalavimas
Ieškinys dėl panaikinimo
Sprendimas dėl išieškojimo
Debito aviza
Nesutartiniai aktai
Nepriimtinumas
Priešpriešinių reikalavimų įskaitymas

–
Byloje T‑396/05: EB 230 straipsniu pagrįstas prašymas panaikinti, pirma, Komisijos sprendimą išieškoti pagal sutartį su ieškove
avansu išmokėtas sumas ir, antra, Komisijos sprendimą įskaityti priešpriešinius ieškovės reikalavimus.
–
Byloje T‑397/05: EB 238 straipsnyje numatyta sutartine atsakomybe pagrįstas prašymas priteisti iš Komisijos sumokėti sutartyje
numatytą likusią subsidijos sumos dalį.
Rezoliucinė dalis
1.
Byloje T‑396/05 ieškinį atmesti kaip nepriimtiną tiek, kiek jis pareikštas dėl debito avizos Nr. 3240705638 ir 2005 m. rugpjūčio
30 d. Europos Bendrijų Komisijos laiške esančio sprendimo dėl išieškojimo.
2.
Byloje T‑396/05 nebereikia spręsti dėl prašymo panaikinti 2005 m. spalio 5 d. Komisijos laiške esantį sprendimą, numatantį
įskaityti priešpriešinius jos ir Architecture, microclimat, énergies douces – Europe et Sud SARL (ArchiMEDES) tarpusavio reikalavimus.
3.
Atmesti ieškinį byloje T‑397/05.
4.
Byloje T‑397/05 priteisti iš ArchiMEDES grąžinti Komisijai 148 256,86 euro sumą ir kartu sumokėti Prancūzijos teisės aktuose
nustatyto dydžio, kuris negali viršyti 5,5 % per metus, delspinigius iki visiško skolos sumokėjimo dienos.
5.
Byloje T‑396/05 priteisti iš ArchiMEDES savo ir pusę Komisijos nurodytų bylinėjimosi išlaidų, įskaitant tas, kurias ši patyrė
vykstant procedūrai dėl laikinųjų priemonių taikymo byloje T‑396/05 R.
6.
Byloje T‑397/05 priteisti iš ArchiMEDES bylinėjimosi išlaidas, įskaitant patirtąsias vykstant procedūrai dėl laikinųjų priemonių
taikymo byloje T‑397/05 R.